קפטן אמריקה: עולם חדש מופלא
עלילה

הסרט נפתח בעצרת הניצחון של תדאוס "ת'נדרבולט" רוס (האריסון פורד) בבחירות לנשיאות ארצות הברית, אליה הוא רץ תחת ההבטחה לשקם את האומה לאחר אירועי הנוקמים: סוף המשחק "ביחד".
5 חודשים לאחר מכן צוות של שכירי חרב בהנהגת סת' "סיינדויילר" וולקר (ג'אנקרלו אספוזיטו) חוטף חבילה מסווגת ויקרה ומתבצר עם מספר בני ערובה במקסיקו בעודו ממתין לקונה אלמוני. סם וילסון (אנתוני מאקי) עכשיו בתפקידו כקפטן אמריקה החדש (לאחר אירועי הפלקון וחייל החורף) מתכונן לפעולת חילוץ יחד עם צוות לוחמים של אריות הים. במהלך הפעולה ווילסון מזעיק את שותפו, חואקין טורס (דני רמירז) שכעת נכנס לנעליו של וילסון בתור הפלקון וזה מצליח לשחרר את החבילה. בינתיים וילסון משחרר את בני הערובה אך נכשל בלכידתו של וולקר. האחרון הצליח לברוח כאשר וילסון היה עסוק במאבק ממושך בסגנו של וולקר (סת' רולינס).
הנשיא רוס שמח על הצלחת המבצע ומנצל את הרגע לכינוס עולמי בבית הלבן בקריאה לשיתוף פעולה בשיקום העולם ובשימוש מושכל ומוסכם בחומר החדש שהתגלה באוקיינוס ההודי ושמו "אדמנטיום". אז גם מתברר שהחבילה שוילסון חילץ הייתה דגימה יקרה מהחומר הזה שנגנבה מצוות כרייה יפני. וילסון, טורס וגם חברו של ווילסון, איזאיה בראדלי (קארל למבלי) מקבלים הזמנה רשמית לאירוע ומחליטים להיענות לה. במהלך האירוע וילסון נלקח לשיחה צדדית עם רוס שבה הוא חושף בפניו את תוכניתו להקים מחדש את הנוקמים, ו-וילסון מתלבט אם להיענות להצעה לאור ההיסטוריה הבעייתית שלו עם הצוות הקודם של הנוקמים (באירועי קפטן אמריקה: מלחמת אזרחים). רוס עולה להציג את תוכניתו מול האורחים אך לפתע מתפתחת תקרית שבה בראדלי חוטף נשק ממאבטח ויורה לכיוון רוס. רוס ניצל אך פתאום צצים יורים נוספים מתוך שורות הקצינים והמאבטחים. וילסון נאבק בכולם ובבראדלי בסיוע של רות בת-שרף (שירה האס), ילידת ישראל שנחטפה בידי "החדר האדום" ואומנה להיות "אלמנה שחורה" אך כעת היא עובדת בתור סוכנת של הנשיא. לאחר מכן בראדלי מנסה להימלט מהבית הלבן ונעצר בפארק הסמוך. במהלך מעצרו הוא חושף בפני וילסון שהוא לא ידע מה אירע ו-וילסון משוכנע שהוא לא יזם את ניסיון ההתנקשות וכנראה גם לא שלט במעשיו.
למחרת רוס מודיע לוילסון שהוא מושעה מתפקידו ואוסר עליו לנסות לחקור את הנושא לאור קרבתו האישית לבראדלי. אך וילסון מחליט לצאת לעבודת מחקר עצמאית בסיועו של טורס. כבר בראשיתה הוא מותקל בידי וולקר וכמעט שמחוסל על ידו אך וילסון מצליח לגבור עליו ולעצרו. וולקר חושף בפניו שאותו קונה אלמוני שלא הופיע במקסיקו שכר את שירותיו על מנת למנוע מוילסון לבצע את עבודת המחקר שלו. וילסון מוסר את וולקר לחברו, מפקד צוות אריות הים מתחילת הסרט, וממשיך עם טורס למחנה מסווג בווירג'יניה משם ככל הנראה הגיעו אותו למכשירו הסלולרי של בראדלי בטרם התחיל את התקרית בבית הלבן. במתקן השניים מגלים מעבדה סודית עם ניתוחים קוגניטיביים של בראדלי ושל כל האנשים שהיו מעורבים בתקרית, וכך הצליח לגרום להם לעשות את מעשיהם. פתאום סמואל סטרנס / המנהיג חושף את עצמו בפניהם ומגלה שהוא יזם את גניבת החבילה, את התקרית וכעת הכל מתקיים כפי שתכנן על מנת לחשוף את הסוד שרוס הסתיר מהציבור, ולנקום בו על כל השנים שניצל את מוחו. לאחר מכן הוא נמלט מהמעבדה ומשלח בוילסון ובטורס עשרות מאבטחים שעברו שטיפת מוח בדומה לבראדלי. השניים מתקשים להתמודד עמם עד שלפתע סברה מופיעה ומסייעת להם להימלט. במהלך נסיעתם סברה חושפת בפניהם שכל המעורבים בתקרית למעט בראדלי חוסלו בהוראתו של סטרנס, ולכן היא החליטה להמרות את הוראתו של רוס ללכדם.
בינתיים רוס מנסה בכל כוחו להחזיר את ההסכם לסדר היום ונוסע ליפן על מנת להיפגש עם ראש הממשלה אוזאקי (טאקאהירו הירה). האחרון דוחה את הצעתו לאור מידע מודיעיני שקיבל על מעורבות הבית הלבן בגניבת החומר מצוות הכרייה של מדינתו, מידע שלפי הנרמז סטרנס הדליף לו. רוס מכחיש כל קשר אך אוזאקי לא מאמין לו ומודיע לו שהוא דוחה כל הצעה לשיתוף פעולה בכריית החומר. רוס המאוכזב מודיע לצי להתכונן לשמירה בכל מחיר על אתר הכרייה באוקיינוס ההודי, וממריא לשם בעצמו. גם וילסון וטורס מגיעים למקום בניסיון נואש למנוע את האירוע שעלול להתלקח למלחמת עולם בדחיפתו של סטרנס. רוס חושף בפניו שהוא נאלץ להשתמש בו בגלל שהוא גסס ממחלה ולאחר מכן הוא המשיך להשתמש בו כדי להגיע למשרת הנשיאות. וילסון מחליט למנוע בכל מחיר את ההידרדרות ונאבק יחד עם טורס במטוסים שטייסיהם עברו שטיפת מוח של סטרנס וכעת מנסים לפגוע בצי היפני. במהלך המאבק המטוסים מנוטרלים והתקרית הסתיימה בשלום, אך טורס נפגע מאחד הטילים ומאושפז במצב קשה.
בבית החולים, וילסון מאוכזב שלא הצליח למנוע את הפגיעה בשותפו אך באקי / חייל החורף (סבסטיאן סטן) שמגיע לבקרו מחזק אותו על החלטותיו ותרומתו לסיום התקרית. במקביל מפקד צוות אריות הים שקיבל מווילסון דגימה של התרופה שסטרנס יצר במעבדתו ושהצילה את חייו של רוס, גילה שהיא מכילה קרינת גמה. בטרם הספיק לגלות זאת לוילסון, הוא חוסל בידי סטרנס שהופיע במקום. לאחר מכן סטרנס מפתיע את ווילסון מחוץ לבית החולים ומגלה לו שהוא מעוניין להסגיר את עצמו מכיוון שמסיבת העיתונאים שרוס מכנס כעת תחשוף את כל מה שתכנן לחשוף מלכתחילה ושכדאי לו לא להתערב. וילסון דוחה את אזהרתו של סטרנס וחש לוושינגטון. במהל מסיבת העיתונאים רוס מאומת עם שאלות מעיתונאים ומהקלטתו של סטרנס שגורמות לו לאבד את עשתונותיו ולבסוף להפוך לענק האדום. ווילסון מחליט להתעמת עמו ולעצרו לבדו למרות נחיתותו המוחלטת. רק ברגע האחרון לפני שהוא מחסלו, וילסון מצליח לגרום לו להיזכר בבתו, בטי רוס, ולחזור לעצמו.
הסרט מסתיים בביקורו של וילסון בבית הכלא מאירועי מלחמת אזרחים שם רוס נכלא מרצון לאחר שפרש מתפקידו לאור מצבו האישי. למקום מגיעה לבקרו גם בטי (ליב טיילור) לאחר שני עשורים של ניתוק עקב אירועי הענק הירוק.
בסצנה באמצע הכתוביות ווילסון מבקר את סטרנס בכלאו, וזה מזהיר אותו שלפי חישוביו העולם עומד בפני איומים שהוא לא יכול לדמיין. ווילסון מחייך ומבטיח לו שיתמודד עם כולם.